
Grozījumi Izglītības likumā
Izdarīt Izglītības likumā (Latvijas Republikas Saeimas un Ministru Kabineta Ziņotājs, 1998, 24. nr.; 1999, 17., 24. nr.; 2000, 12. nr.; 2001, 12., 16., 21. nr.; 2004, 5. nr.; 2007, 3. nr.; 2009, 1., 2., 14. nr.; Latvijas Vēstnesis, 2009, 196. nr.; 2010, 47., 205. nr.; 2011, 202. nr.; 2012, 54., 108., 190. nr.; 2013, 142. nr.; 2014, 257. nr.; 2015, 127., 242. nr.; 2016, 100., 241. nr.; 2017, 152., 242. nr.; 2018, 65., 196. nr.; 2019, 67., 75., 118., 240. nr.; 2020, 102., 174.B, 224., 240.A nr.; 2021, 73.A, 75. nr.; 2022, 144., 187., 197., 211.A nr.; 2023, 120.A, 201. nr.; 2024, 97., 128.A, 193., 208. nr.;2025, 95A nr.) šādus grozījumus:
1. Izteikt 12. panta otro daļu šādā redakcijā:
· "(2) Maksu par izglītības ieguvi augstākās izglītības programmās, izņemot īsā cikla profesionālās augstākās izglītības programmās, sedz Augstskolu likumā noteiktajā kārtībā. Maksu par izglītības ieguvi īsā cikla profesionālās augstākās izglītības programmās sedz Profesionālās izglītības likumā noteiktajā kārtībā. Privātpersonu dibinātajās augstskolās un koledžās maksu par izglītības ieguvi nosaka dibinātājs."
2. Izteikt 14. panta 23. punktu šādā redakcijā:
· "23) nosaka stipendiju veidus, stipendiju saņemšanas kritērijus un kārtību, kā arī stipendiju minimālo un maksimālo apmēru izglītojamiem augstākās izglītības programmās, un profesionālās izglītības programmās izglītojamiem, kuri uzņemti atbilstoši valsts vai pašvaldību finansēto vietu skaitam."
Likums stājas spēkā 2027. gada 1. janvārī.

